वाणिज्य, आपूर्ति तथा उपभोक्ता संरक्षण विभाग बबरमहल, काठमाण्डौ बजार अनुगमन तथा अन्य गतिविधि सम्वन्धी जानकारी २०७६ माघ २७ गते सोमवार अनुगमन सम्वन्धमा : औषधी व्यवस्था विभागका प्रतिनिधि समेत सम्मिलित अनुगमन टोलीले आज उपत्यकाका १३ वटा मेडिकल स्टोरमा अनुगमन गरी मूलत: दर्ता प्रमाणपत्र, म्याद गुज्रेका औषधी विक्रीमा भएनभएको तथा मास्कको उपलव्धता र मूल्य सम्वन्धमा अनुगमन गरेको छ । अनुगमनका क्रममा औषधी पसललाई जम्मा ३५ हजार जरिवाना समेत गरिएको छ । त्यसैगरी उपभोक्ता संस्थासँगको साझेदारीमा सचेतना कार्यक्रम गर्न सुनसरीको धरानमा रहेको टोलिले स्थानीय तह र इलाका प्रशासनसँगको समन्वयमा विभिन्न ३ वटा ठूला साइजका व्यापारिक फर्महरुको अनुगमन गरेको छ । अन्य गतिविधि : विभागको वार्षिक कार्यक्रम अन्तर्गतको उपभोक्ता संस्थासँगको साझेदारीमा आधारित सचेतना कार्यक्रम आज माघ २७ गते सुनसरीको धरान उपमहानगरपालिकाको अगुवाईमा सम्पन्न भएको छ ।